ส่วนที่ 1

สรุปสาระสำคัญของภาพรวมการดำเนินธุรกิจ

บริษัท ดิเอราวัณกรุ๊ป จำกัด (มหาชน) และบริษัทย่อย
ประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่เหมาะสมกับทำเลและสถานที่ตั้ง
และกลุ่มเป้าหมาย เป็นธุรกิจหลัก โดยมีธุรกิจอื่นได้แก่ ธุรกิจให้เช่าพื้นที่อาคารสำนักงาน
และศูนย์การค้า เป็นต้น

ในปีที่ผ่านมานับว่าเป็นปีแห่งการพัฒนาที่ท้าทายสำหรับบริษัท ดิ เอราวัณ กรุ๊ป จำกัด (มหาชน)
บริษัทฯ ได้ปรับภาพลักษณ์ขององค์กร พร้อมกับการกำหนดแผนกลยุทธ์ที่มุ่งขยายฐานธุรกิจ
เพื่อเพิ่มศักยภาพในการแข่งขันอย่างต่อเนื่อง

บริษัทฯ เปลี่ยนแปลงชื่อจาก “บริษัท อัมรินทร์ พลาซ่า จำกัด (มหาชน)” เป็น “บริษัท ดิ
เอราวัณกรุ๊ป จำกัด (มหาชน)” และเปลี่ยนแปลงชื่อย่อในการซื้อขายหลักทรัพย์จาก “AMARIN”
เป็น “ERAWAN” ในขณะเดียวกัน
บริษัทฯได้ทำการเปลี่ยนแปลงชื่อบริษัทย่อยให้เป็นแนวทางเดียวกันด้วยทั้หมด
เพื่อให้สอดคล้องกับการดำเนินธุรกิจดังนี้

ชื่อเดิมของบริษัทย่อย ชื่อใหม่

1. บริษัท มักกะสัน เรียล เอสเทท จำกัด บริษัท เอราวัณ เพลินจิต จำกัด

2. บริษัท อัมรินทร์ ดีเวลลอปเม้นท์ จำกัด บริษัท เอราวัณ ราชประสงค์ จำกัด

3. บริษัท มหาดเล็กหลวง เรียล เอสเทท จำกัด บริษัท เอราวัณ ราชดำริ จำกัด

4. บริษัท ริมน้ำเจ้าพระยา จำกัด บริษัท เอราวัณ เจ้าพระยา จำกัด

5. บริษัท นาคา บุรี จำกัด บริษัท เอราวัณ ภูเก็ต จำกัด

6. บริษัท เอราวัณ แจแปนนิส เรสเตอรองท์ จำกัด บริษัท เอราวัณ นาคา จำกัด

7.บริษัท อามัน เซน จำกัด บริษัท เอราวัณ สมุย จำกัด

แนวโน้มภาวะอุตสาหกรรมการท่องเที่ยว

ในปี 2548 มีนักท่องเที่ยวตลอดทั้งปี ประมาณ 11.7 ล้านคน
ซึ่งน้อยกว่าที่การท่องเที่ยวแห่งประเทศไทย (ททท.) คาดการณ์ในตอนต้นตลอดปี
เนื่องจากการเกิดพิบัติภัยทางธรรมชาติ (สึนามิ) และเหตุการณ์ไม่สงบในสามจังหวัดภาคใต้
และสภาพเศรษฐกิจในปัจจุบันที่ชะลอตัวจากความผันผวนของราคาน้ำมัน

สำหรับปี 2549 ททท. คาดการณ์ว่า จะมีนักท่องเที่ยวเพิ่มขึ้นจากปี 2548 ประมาณ 10% หรือ
ประมาณ 13 ล้านคน และททท.
ได้วางนโยบายการตลาดที่จะดึงนักท่องเที่ยวที่มีกำลังซื้อสูงจากสหภาพยุโรป สหรัฐอเมริกา ญี่ปุ่น จีน
รัสเซีย และอินเดีย ซึ่งจะส่งผลให้ภาพรวมของธุรกิจโรงแรมในประเทศดีขึ้นอย่างต่อเนื่อง

สภาพการแข่งขันในธุรกิจ

การแข่งขันในปี 2548 มีสภาพคงที่ เนื่องมาจากจำนวนโรงแรม
และห้องพักในระดับห้าดาวในกรุงเทพฯ ไม่มีการเปลี่ยนแปลง โดยมีจำนวนโรงแรมห้าดาว ทั้งสิ้น
19 โรงแรม ประกอบด้วยห้องพักกว่า 7,000 ห้อง
ทั้งนี้อัตราเข้าพักโดยเฉลี่ยในกลุ่มโรงแรมห้าดาวมีการปรับตัวเพิ่มขึ้นจาก 72.9% .ในปี 2547 เป็น
73.6% ในปี 2548

สำหรับจำนวนโรงแรมในกรุงเทพฯ ในอีก 2 ถึง 3 ปีข้างหน้า คาดว่า จะมีจำนวนเพิ่มขึ้น
เพื่อรองรับจำนวนนักท่องเที่ยวที่สูงขึ้น
ซึ่งเป็นผลมาจากแผนการประชาสัมพันธ์ของการท่องเที่ยวแห่งประเทศไทย
และการเปิดตัวของสนามบินสุวรรณภูมิ จากการคาดการณ์ดังกล่าว ทำให้บริษัทฯ
มีการเตรียมพร้อมสำหรับการแข่งขันและโอกาสทางธุรกิจ
โดยมีการปรับปรุงและพัฒนาห้องพักและบริการต่าง ๆ ของโรงแรมในเครือมาอย่างต่อเนื่อง
พร้อมทั้งเดินหน้าขยายธุรกิจโรงแรมเพิ่มขึ้น

กลยุทธ์การแข่งขัน

โรงแรมแกรนด์ ไฮแอท เอราวัณ กรุงเทพ และโรงแรมเจดับบลิว แมริออท กรุงเทพ

เน้นจุดขายของโรงแรม คือ ชื่อเสียง และผู้บริหารของโรงแรม ทำเลที่ตั้งในเขตศูนย์กลางธุรกิจ
ความสะดวกในการเดินทาง คุณภาพการให้บริการแก่ลูกค้าระดับมาตรฐานสากล
และมีระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
ผู้บริหารโรงแรมยังได้มีการสร้างทีมงาน โดยเฉพาะทางด้านการตลาด
และการขายให้มีประสิทธิภาพยิ่งขึ้น เพื่อรักษาฐานลูกค้าที่มีอยู่เดิม
และเพิ่มฐานลูกค้าใหม่ให้มากขึ้นลูกค้าหลักของโรงแรมเป็นนักธุรกิจประมาณ 70-80%
และมีนักท่องเที่ยวชาวต่างชาติ รวมถึงนักธุรกิจชาวไทยที่มีระดับรายได้และกำลังซื้อสูง
และลูกค้าทั่วไปที่เข้ามาใช้บริการห้องอาหาร และห้องจัดเลี้ยง

โรงแรมเรเนซองส์ เกาะสมุย รีสอร์ท แอนด์ สปา

ตั้งอยู่ทำเลที่ตั้งที่สวยงาม มีบ้านพักเป็นหลังพร้อมสระว่ายน้ำในตัว
บริหารโดยกลุ่มแมริออทซึ่งเป็นผู้บริหารโรงแรมระดับโลกแห่งที่สองบนเกาะสมุย
ที่มีมาตรฐานสูงในด้านบริการ และห้องพัก
พร้อมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
ลูกค้าหลักของโรงแรม เป็นนักท่องเที่ยวต่างชาติที่เดินทางมาพักผ่อน
และนักท่องเที่ยวชาวไทยที่มีระดับรายได้ กำลังซื้อสูง
รวมถึงลูกค้าในประเทศที่เข้ามาใช้บริการในด้านของร้านอาหาร และห้องจัดเลี้ยง

ปัจจัยความเสี่ยง

ลักษณะความเสี่ยงที่สำคัญและมาตรการรองรับผลกระทบมีดังนี้

(ข้อมูลความเสี่ยงทั้งหมดปรากฏอยู่ในหัวข้อ ปัจจัยความเสี่ยง .)

-   ความเสี่ยงจากความผันผวนของอัตราแลกเปลี่ยนเงินตราต่างประเทศ

ธุรกิจโรงแรมที่ดำเนินการโดยบริษัทย่อย
มีความเสี่ยงจากอัตราแลกเปลี่ยนเงินตราต่างประเทศที่กระทบกับรายได้ค่าห้องพัก
เนื่องจากสำหรับลูกค้าส่วนใหญ่ของโรงแรมมีการตกลงอัตราค่าห้องพักเป็นสกุลเงินเหรียญสหรัฐ
(โดยรับชำระค่าห้องพักเป็นเงินบาทเทียบเท่าอัตราแลกเปลี่ยนสกุลเงินเหรียญสหรัฐในขณะนั้น)
ความผันผวนของอัตราแลกเปลี่ยนอาจจะส่งผลกระทบต่ออัตราค่าห้องพักของโรงแรม (Average
Room Rate) ที่ได้คาดการณ์ไว้ตามงบประมาณ
จึงอาจจะมีความเสี่ยงที่จะมีรายได้ค่าห้องพักที่น้อยกว่าที่คาดการณ์ไว้นั้นได้
หากค่าเงินบาทเทียบกับเงินเหรียญสหรัฐแข็งขึ้น อย่างไรก็ตาม
จากการควบคุมดูแลนโยบายอัตราแลกเปลี่ยนเงินตราต่างประเทศโดยธนาคารแห่งประเทศไทยนั้น
ได้มีมาตรการดูแลความผันผวนของอัตราแลกเปลี่ยนให้เคลื่อนไหวในวงแคบ
ซึ่งจะช่วยให้ผลกระทบต่อรายได้ค่าห้องพักของโรงแรมดังกล่าวมีไม่มากนัก

ความเสี่ยงจากปัจจัยภายนอกที่มีผลกระทบกับธุรกิจโรงแรม

ปัจจัยภายนอกต่างๆ เช่น การก่อการร้าย การเกิดโรคระบาดหรือ ภัยธรรมชาติต่างๆ
ที่มีผลกระทบกับธุรกิจโรงแรมและอุตสาหกรรมการท่องเที่ยวนั้น เป็นสิ่งที่ยากจะหลีกเลี่ยงได้
อย่างไรก็ตามที่ผ่านมานั้นปัจจัยภายนอกดังกล่าว
มีผลกระทบกับการดำเนินธุรกิจโรงแรมของบริษัทฯเพียงในระยะสั้นเท่านั้น ประกอบกับบริษัทฯ
ได้จัดให้มีมาตรการรองรับผลกระทบโดยการจัดทำประกันภัยคุ้มครองความเสี่ยงทุกประเภท (All
risks) และคุ้มครองการขาดรายได้จากการหยุดดำเนินธุรกิจ (Business Interruption)
คุ้มครองภัยจากการก่อการร้าย ดังกล่าวไว้แล้ว นอกจากนี้ โรงแรมของบริษัทฯ
ยังได้มีมาตรการที่รัดกุมในการตรวจตรา ดูแล รักษาความปลอดภัยเพื่อป้องกันภัยจากการก่อการร้าย
รวมทั้งมาตรการป้องกันและระแวดระวังโรคระบาดต่างๆอย่างเหมาะสมด้วย

 ความเสี่ยงด้านอัตราดอกเบี้ย

ความเสี่ยงเกี่ยวกับอัตราดอกเบี้ยนี้เกิดขึ้นจากการเปลี่ยนแปลงของอัตราดอกเบี้ยในตลาดในอนาคต
การเปลี่ยนแปลงดังกล่าวจะส่งผลกระทบต่อผลการดำเนินงานและกระแสเงินสดของบริษัทฯ ซึ่ง ณ
31 ธันวาคม 2548 มีเงินกู้ยืมที่มีอัตราดอกเบี้ยลอยตัวอยู่ 1,393 ล้านบาท หรือ 32%
ของเงินกู้ยืมทั้งหมด โดยมีเงินกู้ยืมอีกประมาณ 1,720 ล้านบาท
ที่จะเริ่มปรับเป็นอัตราดอกเบี้ยลอยตัวตั้งแต่สิ้นเดือนกันยายน 2549 เป็นต้นไป ปัจจุบัน
บริษัทฯยังมิได้มีมาตรการใดในการป้องกันความเสี่ยงดังกล่าว อย่างไรก็ตาม
ฝ่ายบริหารอาจพิจารณาใช้ตราสารอนุพันธ์ทางการเงินเพื่อป้องกันความเสี่ยงดังกล่าวหรือใช้มาตรการอื่นๆ
เช่น ออกเสนอขายหุ้นกู้อัตราดอกเบี้ยคงที่ เป็นต้น

การเปลี่ยนแปลงที่สำคัญของการดำเนินงานในปี 2548

-   โรงแรมแกรนด์ ไฮแอท เอราวัณ กรุงเทพฯ เปิด ดำเนินธุรกิจ “i.sawan” Residential
    Spa & Club บนชั้น 5 ของโรงแรม มีพื้นที่ให้บริการกว่า 7,000 ตร.ม. ประกอบด้วย
    Fitness Center สปา สระว่ายน้ำ ห้องพัก ในรูปแบบ Spa Cottage 0 และห้องอาหาร
    Breezeway เพื่อเสริมศักยภาพในการแข่งขัน
    โดยเน้นให้เป็นสถานที่สำหรับการพักผ่อนอย่างครบวงจรในสไตล์รีสอร์ทใจกลางเมือง

-   โรงแรมเจดับบลิว แมริออท กรุงเทพฯ เปิดห้องอาหารญี่ปุ่น Tsu และ Nami
    ให้บริการอาหารแบบ Traditional Japanese และ Tappanyaki
    เพื่อตอบรับความต้องการของลูกค้า

-   บริษัทฯ เปิดตัวโรงแรมเรเนซองส์ เกาะสมุย รีสอร์ท แอนด์ สปา ตั้งอยู่ที่หาดละไม
    ด้านตะวันออกเฉียงใต้ของเกาะสมุย มีพื้นที่ให้บริการ 14-2-85 ไร่ มีจำนวนห้องพักทั้งหมด
    78 ห้อง แบ่งเป็นห้องพักประเภท Deluxe rooms และ Suites 45 ห้อง
    และห้องพักประเภท Poll Villa อีก 33 ห้อง ที่ได้มาตรฐานโรงแรมระดับห้าดาว
    ภายใต้การบริหารของกลุ่มแมริออท และดำเนินการปรับปรุงอาคารชุดพักอาศัย 14 ชั้น
    (ปาร์คเลน แมนชั่น) ให้เป็น โรงแรมระดับสี่ดาวภายใต้ชื่อ “Courtyard by Marriott
    Bangkok” โดยทำสัญญาจ้างบริหารกับกลุ่มแมริออท ระยะเวลา 30 ปี
    ซึ่งคาดว่าจะพร้อมเปิดให้บริการในไตรมาสที่ 2 ของปี 2549

-   การทำสัญญาจ้างผู้บริหารโรงแรม ในเดือนกรกฎาคม บริษัท เอราวัณ ราชดำริ จำกัด
    บริษัทย่อย ได้เข้าทำสัญญาจ้าง Marriott Hotels (Thailand) Limited
    ให้เป็นผู้บริหารโรงแรม ภายใต้ชื่อ “Courtyard by Marriott Bangkok”
    โดยมีระยะเวลาจ้างบริหาร 30 ปี นับจากวันที่โรงแรมเปิดให้บริการ อนึ่ง บริษัท เอราวัณ
    ราชดำริ จำกัด อยู่ระหว่างการปรับปรุงเปลี่ยนแปลงอาคารชุดพักอาศัย 14
    ชั้นให้เป็นโรงแรมระดับ 4 ดาว ขนาด 316 ห้องพัก
    โดยงานก่อสร้างเริ่มดำเนินการในเดือนมกราคม 2549
    และคาดว่าจะแล้วเสร็จพร้อมเปิดดำเนินธุรกิจในไตรมาสที่ 2 ของปี 2550

-   การออกและเสนอขายหุ้นกู้ : ในเดือนพฤษภาคม บริษัทฯ
    ได้ออกหุ้นกู้สามัญ(ไม่ด้อยสิทธิ)ไม่มีหลักประกัน มูลค่ารวมทั้งสิ้น 300 ล้านบาท
    เสนอขายแก่ผู้ลงทุนโดยเฉพาะเจาะจงจำนวนไม่เกิน 10 ราย โดยมี ชื่อเฉพาะของหุ้นกู้ว่า
    “หุ้นกู้ชนิดชำระคืนเงินต้นครั้งเดียวของบริษัท ดิ เอราวัณ กรุ๊ป จำกัด (มหาชน) ครั้งที่
    1/2548 ไม่มีหลักประกันไม่มีนายทะเบียน และไม่มีผู้แทนผู้ถือหุ้นกู้ ครบกำหนดไถ่ถอนปี พ.ศ.
    2551

-   การขายหุ้นบริษัทย่อย : ในเดือนพฤศจิกายน
    บริษัทฯได้เข้าทำสัญญาเพื่อขายหุ้นทั้งหมดที่ถือในบริษัท หัตถวรรณ จำกัด จำนวน 325,593 หุ้น
    (80.3% ของหุ้นทั้งหมด)ในราคารวม 216.1 ล้านบาท
    โดยกำหนดวันโอนหุ้นและรับเงินค่าหุ้นในวันที่ 27 มกราคม 2549 อนึ่งบริษัท หัตถวรรณ
    จำกัดนั้นมิได้ประกอบธุรกิจใดๆ เป็นเพียงเจ้าของกรรมสิทธิ์ที่ดินจำนวน 2
    แปลงริมถนนแจ้งวัฒนะ อำเภอปากเกร็ด จังหวัดนนทบุรี เนื้อที่ดินรวม 10ไร่ 79 ตารางวา
    ซึ่งที่ดินแปลงนี้ไม่อยู่ในแผนการลงทุนพัฒนาของบริษัทฯ

ผลการดำเนินงานในปี 2548

บริษัทฯ มีกำไรสุทธิจำนวน 258 ล้านบาท (หรือเท่ากับ 0.18 บาทต่อหุ้น) ในปี 2548 ลดลง24%
จากกำไรสุทธิจำนวน 339 ล้านบาท ของปีก่อน เป็นผลมาจากอาคารเพลินจิตเซ็นเตอร์
อาคารอัมรินทร์ พลาซ่า โรงแรมแกรนด์ไฮแอทเอราวัณ และโรงแรม เรเนซองส์ เกาะสมุย
รีสอร์ท แอนด์สปา อยู่ระหว่างการปรับปรุงซ่อมแซม
ในขณะเดียวกับการเริ่มดำเนินการปรับปรุงเปลี่ยนแปลงอาคาร Parklane Mansion
เป็นโรงแรมระดับ 4 ดาวสำหรับนักธุรกิจ
ในขณะเดียวกับการเริ่มปรับปรุงเปลี่ยนแปลงอาคารชุดพักอาศัย Parklane Mansion
เป็นโรงแรมระดับ 4 ดาวสำหรับนักธุรกิจ ทั้งหมดนี้ส่งผลกระทบต่อรายได้
ในขณะที่บริษัทฯยังคงมีค่าใช้จ่ายเหมือนเดิมและมีบางส่วนที่ต้องจ่ายเพิ่มขึ้น

รายได้จากกิจการโรงแรมเพิ่มขึ้น 17.8% ในขณะที่รายได้จากกิจการอื่นๆ เพิ่มขึ้นเพียง 2.8 %
ทำให้รายได้จากการดำเนินงานรวมของบริษัทเท่ากับ 2,858 ล้านบาท เพิ่มขึ้น 14.9% จาก
2,488 ล้านบาทของปีก่อน

กำไรจากการดำเนินงาน (Operating Profit) เท่ากับ 538 ล้านบาท เพิ่มขึ้นเพียง 1.9%
จาก 528 ล้านบาทของปีก่อน เนื่องมาจากค่าใช้จ่ายในการดำเนินงานเพิ่มขึ้น 17.3%
โดยสาระสำคัญมาจากการรวมค่าใช้จ่ายดำเนินงานหลังเข้าเป็นเจ้าของกิจการโรงแรม เรเนซองส์
เกาะสมุย รีสอร์ท แอนด์สปาและค่าใช้จ่ายที่เพิ่มขึ้นของอาคารอัมรินทร์พลาซ่า
นอกจากนี้ค่าเสื่อมราคาเพิ่มขึ้น 24.7% จากการเริ่มดำเนินงานของศูนย์การค้า Erawan Bangkok
และจากธุรกิจโรงแรมทั้ง 3 แห่ง

ดอกเบี้ยจ่ายเพิ่มขึ้นเป็น 154 ล้านบาทในปี 2548 เพิ่มขึ้น 35% จาก 114 ล้านบาทของปีก่อน
เนื่องจากเงินกู้ยืม เป็น 4,406 ล้านบาท ณ วันที่ 31 ธันวาคม 2548
อันเป็นผลจากการรวมเงินกู้ของบริษัท เอราวัณ สมุย จำกัด หลังการเข้าซื้อกิจการจำนวน 413
ล้านบาท และจากการลงทุนเพิ่มขึ้นในสินทรัพย์ถาวร 751 ล้านบาท ในปี 2548
ต้นทุนเงินกู้ยืมเฉลี่ยเพิ่มขึ้น 0.47% จากงวดเดียวของปีก่อน เนื่องจากการเพิ่มขึ้นของอัตราดอกเบี้ย
และภาษีเงินได้มีจำนวน 113 ล้านบาท ในปี 2548 เพิ่มขึ้น 45% จาก 78 ล้านบาท ของปีก่อน

แนวโน้มธุรกิจสำหรับปี 2549

ในส่วนของธุรกิจโรงแรม คาดว่าจะมีรายได้และกำไรจากการดำเนินงานของธุรกิจโรงแรม
ขยายตัวเพิ่มขึ้น เนื่องจากโรงแรม เรเนซองซ์ เกาะสมุย รีสอร์ท แอนด์ สปา
ซึ่งบริษัทฯได้ซื้อกิจการในกลางปี 2548และได้ปรับปรุงโรงแรมตามมาตรฐานของ
Marriottแล้วเสร็จในปลายปี2548นั้น พร้อมที่ดำเนินธุรกิจและสร้างรายได้อย่างเต็มที่ตั้งแต่ปี
2549เป็นต้นไป นอกจากนี้โครงการ“i.sawan” Residential Spa Resort
ที่จัดสร้างเพื่อขยายธุรกิจของโรงแรม แกรนด์ ไฮแอท เอราวัณ
กรุงเทพฯนั้นเปิดดำเนินธุรกิจตั้งแต่กลางปี 2548 ซึ่งจะมีส่วนช่วยขยายการเติบโตของรายได้
และกำไรจากธุรกิจโรงแรมต่อไปในอนาคตด้วย

ในส่วนธุรกิจให้เช่าพื้นที่ เนื่องจากอาคารเพลินจิต เซ็นเตอร์ และอาคารอัมรินทร์พลาซ่า
ซึ่งได้ปิดพื้นที่บางส่วนเพื่อปรับปรุงในระหว่างปี 2548 นั้นได้แล้วเสร็จในช่วงไตรมาส 4
ของปี2548และได้จัดหาผู้เช่าเข้ามาเพิ่มเติมนั้น จะส่งผลให้รายได้
และกำไรการดำเนินงานของธุรกิจศูนย์การค้าให้เช่าขยายตัวเพิ่มขึ้นตั้งแต่ ปี 2549 เป็นต้นไปด้วย

บริษัทฯ มุ่งเน้นขยายการลงทุนในธุรกิจโรงแรมซึ่งเป็นธุรกิจหลัก
เพื่อขยายฐานรายได้และกำไรจากการดำเนินงานซึ่งบริษัทฯมั่นใจเป็นอย่างยิ่งว่าจะสามารถสร้างมูลค่าเพิ่มให้แก่ผู้ถือหุ้นและผู้มีส่วนกี่ยวข้องทุกฝ่าย